ספידי מקווין

ספידי מקווין (באנגלית: Lightning McQueen) הוא דמות בדיונית דמוי מכונית מרוצים המופיעה בסדרת סרטי "מכוניות" של דיסני ופיקסאר. באנגלית מגלם את מקווין אוון וילסוןCars (2006) - IMDb ובעברית עפר שכטר.

הדמות מוקדשת לגלן מקווין, אנימטור שעבד בפיקסאר ונפטר באוקטובר 2002 ממלנומה.

מקווין הוא מכונית מרוץ בצבע אדום עם המספר 95 על שתי צדדיו. מקווין חתום על חוזה של חברת משכת פגוש לרכב בשם "חלודי".
ממוזער|ספידי מקווין ב"רחוב הראשי של ארצות הברית" בדיסנילנד קליפורניה

 הופעות 
ממוזער|מטור, מזוהה כחברו של מקווין בזיכיון "מכוניות"

 סרטים באורך מלא 
 מכוניות 

עלילת הסרט מתרחשת בעולם שמאוכלס בכלי רכב בלבד, אם זה מטוסים או מכוניות. ספידי מקווין היא מכונית מרוצים צעירה המתמודדת ב"מרוץ גביע הבוכנה" ונחשבת לה קריירה מובטחת וזכייה בגביע. במהלך מרוץ חצי הגמר מקווין מוביל אך אינו נותן לאנשי צוותו להחליף את גלגליו, בהקפה האחרונה מתפוצצים גלגליו ובמזל גדול הוא מצליח לחצות את קו הסיום בין השלושה הראשונים. במהלך הנסיעה לאצטדיון הגמר מקווין מתגלגל ממשאית ההובלה שלו ומגיע ל"עמק ראדיאטור" השוכן בסמוך לכביש 66. במהלך השהייה עבור עונש הנזק שגרם בעמק חווה מקווין דברים רבים.

 מכוניות 2 

לאחר שזכה ספידי מקווין בפעם הרביעית ברציפות ב"גביע הבוכנה" הוא חוזר לביקור בעמק הראדיטור, אשר מוקדש לחברו. במקביל מיילס אקסלרוד, רכב שטח שבעלותו שטח הנפט הגדול בעולם, מחליט למכור את שטח הנפט ולהפוך לרכב חשמלי, לאחר שנכשל בניסיונו לחצות את העולם ונתקע בג'ונגל של אמריקה הדרומית למשך 36 ימים. הוא יוצר דלק ידידותי לסביבה תחת השם "אולינול" ומחליט ליצור שורת מרוצים המונעים בחשמל. מטור משכנע את מקווין להצטרף למרוץ ומקווין נענה לאחר ההתבטאויות שחצניות של פרנצ'סקו ברנולי (רכב מרוצים איטלקי שחברתו של מקווין מעריצה). במקביל לאירועים אלו הביון הבריטי מנסה לעצור מגוון רחב של מבוקשים אשר פועלים במאגרי הנפט של אקסלרוד.

 מכוניות 3 

לאחר שהובס על ידי דור חדש של נהגי מרוצים, ספידי מקווין האגדי (אוון וילסון) פתאום נדחף מהספורט האהוב עליו. כדי לחזור למשחק, הוא יצטרך עזרה ממאמנת מרוצים צעירה ונלהבת בשם קרוז רמירז, אשר בעזרת התוכנית שלה לנצח, יחד עם ההשראה מדוק הדסון המנוח, עם מעט פניות בלתי צפויות. מוכיח מקווין כי #95 לא עד הסוף, הוא יצטרך לבחון את לבו של שלב האליפות של גביע הבוכנה הגדול שיש.

 סדרות 
 הצ'יזבטים של מטור 
בסדרה זו ספידי מקווין מקשיב לסיפורים שמספר לו חברו מטור.

 סיפורי עמק הראדיטור 
בסדרה זו מקווין וחבריו נתקלים בכל מני תרחישים והתרחשויות בעמק הרדיאטור. כל פרק בסדרה באורך כ-2 דקות.

 מכוניות בדרכים 

ספידי מקווין וחברו מטור יוצאים למסע חוצה ארצות הברית כדי להגיע לחתונתה של אחותה של מטור.

 סרטים קצרים 
 מטור ואור הרפאים 

מקווין ומכוניות אחרות משכנעות את מטור שאו מסתורי שראה בשמיים רודף אחריו.

 פיתוח 
 אפיון הדמות 
ממוזער|ג'ון לאסיטר, ביים את הסרט "מכוניות" ואחראי לשינויים רבית בדמותו של מקווין
הפיתוח של ספידי מקווין החל בשנת 1998 עם פיתוח הסרט "מכוניות" תחת שם הפרויקט "The Little Yellow Car" (בתרגום מילולי לעברית: "המכונית הצהובה הקטנה").10 Things You Might Not Know About Pixar’s ‘Cars’ הבמאי ג'ון לאסיטר ותסריטאיי פיקסאר חשבו במקור על סיפור העוסק במכונית חשמלית קטנה שחיה בעולם של מכוניות זוללות דלק.

לאחר שהצוות יצא למסע מחקר בן 9 ימים לאורך "כביש 66", הם הליטו שהסיפור צריך לעסוק בניגוד שבין המהירות המודרנית לבין האיטיות של העיירות שנשכחו. בעקבות זאת, הדמות הפכה ממכונית עירונית קטנה למכונית מרוץ מקצוענית שמחפשת תהילה. ג'ו ראנפט ולאסיטר, שני הבמאים החליטו שספידי יתחיל את הסרט כדמות אנוכית ויהירה כדי לאפשר לו "קשת דמות" משמעותית של למידה וענווה.

במהלך הפיתוח נפטר האנימטור הבכיר של פיקסאר, גלן מקווין כתוצאה ממלנומה. כאות הוקרה על תרומתו לאולפן, הוחלט לשנות את שם הדמות הראשית מ"מכונית המרוץ" לספידי מקווין.

במהלך ההפקה נשקלו מספרים שונים עבור הדמות, ביניהם המספר 57 (שנת הולדתו של לאסיטר). לבסוף הוחלט על המספר 95 כהחלטה מיתוגית פנים-ארגונית, לציון שנת 1995 שבה יצא לאקרנים הסרט "צעצוע של סיפור", הסרט שהגדיר מחדש את מעמדה של פיקסאר בתעשייה.

 דיבוב 
ממוזער|אוון וילסון, מדבב את מקווין בסרטי מכוניות
במהלך ההפקה חיפשו קול שישדר גם את יהירות הדמות בתחילת הסרט וגם ישאיר אותה אהודה בעיני הקהל, וכחלק מזה נבחר אוון וילסון כקול של ספידי מקווין, כשהשחקן הצליח להביא לדמות שילוב של ביטחון עצמי ואהדה בקרב הצופים.

עם הצטרפותו של אוון וילסון כקול של לייטנינג מקווין, הבטיח שהדמות תהיה אהודה על הקהל גם כשהיא יהירה. קולו הנינוח והקליל של וילסון תרם לכך שהדמות נתפסה כבעלת ביטחון עצמי אך עדיין נעימה ואהודה בעיני הצופים.

 אנימציה 
אחד האתגרים הגדולים ביותר בהנפשת ספידי מקווין היה העובדה שהוא מכונית מרוץ בעלת צבע אדום בוהק וגימור מטאלי, לכן פיקסאר השתמשה רבות בטכניקת Ray Tracing. טכנולוגיה זו מאפשרת למחשב לחשב כיצד קרני אור פוגעות במשטח ומשתקפות ממנו.TECHNOLOGY LIBRARIES — Pixar Animation Studios

ג'ון לאסיטר התעקש שהעיניים של מקווין יהיו על השמשה הקדמית ולא על הפנסים. עיצוב זה אפשר ל"עפעפיים" (החלק העליון של השמשה) לנוע ולשנות את צורת העין לחלוטין, מה שמעניק טווח רגשות רחב.

 קישורים חיצוניים 

 הערות שוליים 

קטגוריה:מכוניות (זיכיון)
קטגוריה:דמויות קולנועיות
קטגוריה:דמויות טלוויזיוניות
קטגוריה:דמויות אנימציה